ཚ་གདུག་ཆེ་བའི་ཉིན་གུང་གི་དུས་ཚོད་འདི་ལ།ཁྲོམ་གཞུང་གི་གཡས་གཡོན་གང་སར་མི་ཚོགས་ཀྱིས་འཚང་ཁ་ཤིག་ཤིག་བྱེད་ཅིང་།མཚམས་མི་ཆད་པར་གྲགས་འོང་བའི་རླངས་འཁོར་དག་གི་དུང་སྒྲ་ནི་ཅི་འདྲའི་རྣ་ལ་གཟན་ཞིང་སྙིང་འཕར་སྤྱད་ཅིག་རེད་ཨང་།ཉིན་གུང་འདིར།འགྲིམ་འགྲུལ་གྱི་ལས་འཛོལ་བྱུང་སའི་ལམ་བཞི་མདོ་དེ་རུ།ཕུན་རྣམ་གྱི་མཐའ་འཁོར་དུ་མི་མང་པོས་རུབ་ནས་འདུགའགྲིམ་འགྲུལ་ཉེན་རྟོག་པས་རྟོག་ཞིབ་བྱས་པ་བརྒྱུད།ཕུན་རྣམ་གྱིས་བཞི་མདོའི་གློག་དམར་པོར་སྣང་བ་མ་བཞག་པར།འཁོར་གསུམ་རྐང་འཁོར་དེ་བྱ་འཕུར་བ་ལྟར་མདུན་དུ་ཁ་ལོ་བསྒྱུར་བས།ད་གཟོད་འཇིགས་མེད་ཀྱི་འཇིབ་འཁོར་དང་རྡུང་ག་བརྒྱབ་པ་རེད།